**VELEUČILIŠTE U RIJECI**

Trpimirova 2/V,

51000 Rijeka

KLASA: 605-04/17-01/12

UR.BROJ: 2170-57-04-17-31/MGM

Rijeka, 18. srpnja 2018.

objavljuje

**NATJEČAJ**

za dodjelu financijskih potpora studentima za mobilnost studenata u svrhu

**obavljanja stručne prakse**

u okviru **programa Erasmus+**

**A - OPĆI UVJETI NATJEČAJA**

Veleučilištu u Rijeci u prosincu 2013. godine dodijeljena jeErasmus povelja za visoko obrazovanje *Erasmus Charter for Higher Education* (256136-EPP-1-2014-1-HR-EPPKA3-ECHE) i Erasmus ID kod HRRIJEKA 02 čime je omogućeno njegovo sudjelovanje u programu Erasmus+ i mobilnost studenata u inozemstvo u svrhu obavljanja stručne prakse.

Veleučilište u Rijeci objavljuje Natječaj za izbor studenata kojima će se dodijeliti financijska potpora za obavljanje stručne prakse na inozemnim ustanovama (preostala sredstva projekta 2017-1-HR01-KA103-034968), a moguće ju je ostvariti u periodu od **1. 10. 2018. do 31. 5. 2019.**

**B - PRAVO PRIJAVE NA NATJEČAJ**

Na Natječaj se mogu prijaviti studenti svih godina i razina studija (redoviti i izvanredni), a praksu je moguće obaviti i u okviru godine dana od dana završetka studija (diplomiranja). U tom slučaju, praksa mora biti obavljena u okviru te godine.

Stručnu praksu **moguće je** obaviti u tvrtkama, ustanovama, organizacijama i ostalim subjektima koji imaju status pravne osobe. Mjesto za obavljanje stručne prakse studenti mogu pronaći uz pomoć posredničkih agencija, Nacionalne agencije, matične ustanove ili samoinicijativno.

Stručnu praksu **nije moguće** obaviti u sljedećim ustanovama:

* Institucije EU i ostala tijela EU, uključujući specijalizirane agencije (popis dostupan na https://europa.eu/european-union/about-eu/institutions-bodies\_hr),
* Ustanovama koje upravljaju programima Europske unije kao što su nacionalne agencije za program ERASMUS+ (kako bi se izbjegao sukob interesa i/ili dvostruko financiranje).

Stručna praksa se izvodi u punom radnom vremenu, u trajanju od minimalno 30 sati tjedno.

Prije odlaska u inozemnu ustanovu/tvrtku student mora dogovoriti priznavanje razdoblja mobilnosti u dogovoru s nositeljem stručne prakse na odjelu i Povjerenikom za međunarodnu suradnju na pojedinom odjelu. Veleučilište će priznati stručnu praksu kao dio studijskog programa, no ako priznavanje nije moguće, iskustvo stručne prakse bit će zabilježeno u Dopunskoj ispravi o studiju, osim ako je student u međuvremenu diplomirao te mu je Dopunska isprava već izdana.

**C - DUŽINA BORAVKA**

Najkraće trajanje studentske mobilnosti u svrhu obavljanja stručne prakse je **2 mjeseca, a najdulje 12 mjeseci.** Mobilnost se može ostvariti u zemljama Europske unije, Norveškoj, Islandu, Lihtenštajnu, Makedoniji ili Turskoj te mora biti ostvarena **do 31. svibnja 2019.**

Student može dobiti Erasmus+ financijsku potporu za mobilnosti u ukupnom trajanju od 12 mjeseci za svaku razinu studija: preddiplomsku i diplomsku, neovisno o vrsti mobilnosti (studijski boravak ili stručna praksa). Prethodno sudjelovanje u Programu za cjeloživotno učenje (potporgram Erasmus) i Erasmus Mundusu također se računa unutar maksimalnih 12 mjeseci mobilnosti na svakoj razini studija.

**D - ŠKOLARINA**

Studenti ostaju upisani na Veleučilištu u Rijeci za vrijeme trajanja mobilnosti. Ako student pripada kategoriji studenata koji u potpunosti ili djelomično sami financiraju svoj studij, za vrijeme trajanja boravka dužni su nastaviti plaćati školarinu Veleučilištu u Rijeci.

**E - IZNOSI FINANCIJSKE POTPORE**

Financijska potpora koja se dodjeljuje u sklopu programa Erasmus+ zamišljena je kao potpora na troškove studiranja koje bi student imao na matičnom učilištu.

**Mjesečni iznos financijske potpore** studentima u akademskoj godini 2018./2019. ovisi o zemlji mobilnosti (tablica u nastavku).

|  |  |
| --- | --- |
| **Zemlja** | Mjesečna financijska potpora  (€) |
| GRUPA 1 - Programske zemlje s visokim životnim troškovima:  **Austrija, Danska, Finska, Francuska, Irska, Italija, Lihtenštajn, Norveška, Švedska, Ujedinjeno Kraljevstvo** | 460 |
| GRUPA 2 - Programske zemlje sa srednje visokim životnim troškovima:  **Belgija, Češka, Cipar, Njemačka, Grčka, Island, Luksemburg, Nizozemska, Portugal, Slovenija, Španjolska, Turska** | 410 |
| GRUPA 3 - Programske zemlje s nižim životnim troškovima:  **Bugarska, Estonija, Mađarska, Latvija, Litva, Malta, Poljska, Rumunjska, Slovačka, Makedonija** | 360 |

Povrh gore navedenih iznosa, svim studentima korisnicima financijske potpore u svrhu obavljanja stručne prakse isplaćivat će se dodatnih 100 € mjesečno.\*

Studenti ne mogu dobiti financijsku potporu u sklopu Erasmus+ programa ako će njihov boravak u inozemstvu biti dodatno financiran iz sredstava koja potječu iz Europske unije. Pod dvostrukim financiranjem ne smatraju se nacionalne stipendije koje se dodjeljuju studentima niti sredstva koja Veleučilište odluči izdvojiti kako bi povećalo mjesečni iznos financijske potpore za studente.

**Studenti nižeg socioekonomskog statusa** imaju mogućnost iz budžeta za visoko obrazovanje (Erasmus+) dobiti dodatna financijska sredstva za odlazak na mobilnost u iznosu od 200 EUR mjesečno ispune li kriterije za formalnu prihvatljivost koji se određuju na nacionalnoj razini. Studenti koji se prijavljuju za dodatnu potporu zbog slabijeg socioekonomskog statusa (prosječan mjesečni prihod po članu zajedničkog kućanstva ne prelazi 65% proračunske osnovice, tj. 2.161,90 kuna) dužni su u okviru ovog Natječaja Veleučilištu dostaviti dokumentaciju kojom potkrepljuju svoj status i to: potvrdu nadležne porezne uprave za sve članove zajedničkog kućanstva za zadnju dostupnu kalendarsku godinu u trenutku predaje natječajne dokumentacije. Za članove zajedničkog kućanstva koji su u mirovini ili su korisnici obiteljske mirovine potrebno je priložiti, osim potvrde nadležne porezne uprave i potvrdu nadležne ustanove za mirovinsko osiguranje o visini isplaćene mirovine za zadnju dostupnu kalendarsku godinu u trenutku predaje natječajne dokumentacije. Pri odabiru studenata koji zadovoljavaju kriterije za dodatnu potporu za studente slabijeg socioekonomskog statusa, u izračun prosječnog mjesečnog prihoda po članu zajedničkog kućanstva uračunava se i oporezivi i neoporezivi dohodak (prihod). U slučaju kad postoji opravdana sumnja na pokušaj manipulacije utvrđivanja socioekonomskog statusa studenta Veleučilište može nakon provedenog natječaja studente tražiti na uvid i dodatnu dokumentaciju. Dokumentacija dostavljena nakon završetka Natječaja neće se uvažiti.\*

**Dokumentacija potrebna za potvrdu statusa izbjeglice, tražitelja azila ili migranta**

Vodič kroz program Erasmus+ 2018. navodi da kategorija studenata u slabijem socioekonomskom statusu

podrazumijeva i studente koji su izbjeglice, tražitelji azila i migranti. Temeljem čl. 70., st.1. Zakona o

međunarodnoj i privremenoj zaštiti (http://www.zakon.hr/z/798/Zakon-o-me%C4%91unarodnoj-iprivremenoj-za%C5%A1titi) samo osobe koje su u statusu azilanta i stranca pod supsidijarnom zaštitom

imaju pravo na visoko obrazovanje pod istim uvjetima kao i hrvatski državljani u skladu s posebnim

propisima.

Dokazna dokumentacija kojim bi studenti dokazali svoj status azilanta/stranca pod supsidijarnom

zaštitom je sljedeća:

- odluka kojom se odobrava azil ili supsidijarna zaštita;

- dozvola boravka.

Također, važno je da te osobe dokažu svoj identitet, a to je moguće:

- putovnicom za azilanta;

- posebnom putovnicom za stranca;

- drugim identifikacijskim dokumentom.

**Studenti s invaliditetom** imaju pravo dobiti uvećani iznos mjesečne financijske potpore zbog mogućih povećanih troškova mobilnosti. Veleučilište u Rijeci će studente koji budu izabrani na Natječaju, a koji su u sklopu natječajne dokumentacije dostavili ispunjen prijavni obrazac za osobe s posebnim potrebama/invaliditetom, naknadno obavijestiti o postupku potraživanja dodatnih sredstava od Agencije za mobilnost i programe EU kao i o dodatnoj dokumentaciji koju je potrebno dostaviti u svrhu odobrenja dodatnih sredstava.

Broj financijskih potpora koje će Veleučilište u Rijeci dodijeliti za mobilnost studenata ovisi o raspoloživosti sredstava. Studenti koji se prijave na Natječaj i zadovolje sve uvjete Natječaja, a ne uđu u krug stipendiranih studenata, mogu na razmjenu otići o vlastitom trošku. Na njih se primjenjuju ista pravila kao i na studente koji koriste financijsku potporu.

Napomena: *\* - Dvije vrste dodatka međusobno su isključive, odnosno student ne može primiti financijsku potporu za stručnu praksu i financijsku potporu za studente slabijeg socioekonomskog statusa na stručnoj praksi.*

**F - OSIGURANJE**

Osnovno zdravstveno osiguranje obično osigurava nacionalno zdravstveno osiguranje studenta i za njegovog boravka u drugoj zemlji Europske unije preko europske zdravstvene iskaznice.

Student je također obavezan ugovoriti i policu osiguranja od nezgode i odgovornosti.

**G - POSTUPAK PRIJAVE**

Svaki kandidat dužan je prije prijave na Natječaj kontaktirati Erasmus+  
koordinatora te ga upoznati s prijavom.

Prijava na Natječaj treba sadržavati:

**OBAVEZNI DOKUMENTI**

1. Popunjen i vlastoručno potpisan prijavni obrazac,
2. Motivacijsko pismo na engleskom jeziku (vlastoručno potpisano),
3. Životopis (na Europass CV obrascu na engleskom jeziku),
4. Obrazac „Acceptance Confirmation“ organizacije u kojoj se planira obaviti stručna praksa,
5. Potvrda o statusu studenta (potpisana i ovjerena od strane Studentske referade),
6. Prijepis ocjena svih položenih ispita na svim razinama visokoškolskog obrazovanja: preddiplomskoj i diplomskoj;
7. Preslika osobne iskaznice ili važeće putne isprave,
8. Izjava uz prijavu (tiskana i potpisana)
9. Izjava o obradi osobnih podataka

**DODATNI DOKUMENTI** (u slučaju traženja dodatnih sredstava):

* Obrazac za prijavu osoba s posebnim potrebama (ukoliko je potrebno);
* Potvrda nadležne porezne uprave za sve članove zajedničkog kućanstva za zadnju dostupnu kalendarsku godinu u trenutku predaje natječajne dokumentacije (u svrhu dokazivanja slabijeg socioekonomskog statusa);
* Potvrda nadležne ustanove za mirovinsko osiguranje o visini isplaćene mirovine za zadnju dostupnu kalendarsku godinu u trenutku predaje natječajne dokumentacije za članove zajedničkog kućanstva koji su u mirovini ili su korisnici obiteljske mirovine (u svrhu dokazivanja slabijeg socioekonomskog statusa);
* Potpisana Izjava o članovima zajedničkog kućanstva (u svrhu dokazivanja slabijeg socioekonomskog statusa).

**RAZNO** (nije obvezno):

* Potvrda o znanju stranog jezika na kojem će se nastava održavati (ako ju posjedujete).

Prijava mora biti dostavljena najkasnije do **5. rujna 2018**. godine na službenom prijavnom obrascu s priloženom prijavnom dokumentacijom (na dnu Natječaja).

Prijave se ispunjavaju elektronski te dostavljaju osobno ili preporučenom poštom na adresu:

**Veleučilište u Rijeci**

**(Ured za međunarodnu suradnju)**

**Trpimirova 2/V**

**51000 Rijeka**

(s naznakom**: „Erasmus+ Natječaj za mobilnost studenata – stručna praksa 2018./2019. preostala sredstva projekta 2017-1HR01-KA103-034968**)

Napomena*:*

*Prijave koje su nepotpune ili su zaprimljene nakon naznačenog roka (u obzir će se uzeti datum na poštanskom pečatu) ili prijave podnesene elektronskim putem neće biti razmatrane.*

*Prijavom na Natječaj kandidati pristaju da se njihovo ime objavi na popisu izabranih/odbijenih kandidata ili na listi čekanja.*

**H - MATERIJALI ZA PREUZIMANJE**

1. Prijavni obrazac (*Application form*),
2. Motivacijsko pismo (*Motivation letter*),
3. Obrazac životopisa,
4. Obrazac „Acceptance Confirmation“,
5. Izjava uz prijavu,
6. Obrazac za prijavu osoba s posebnim potrebama,
7. Izjava o članovima zajedničkog kućanstva,
8. Izjava o obradi osobnih podataka.

**I - KRITERIJI ZA IZBOR KANDIDATA i OBJAVA REZULTATA NATJEČAJA**

1. Potpuno i ispravno ispunjen prijavni obrazac; dostavljena kompletna Natječajem zatražena dokumentacija;
2. Akademski uspjeh;
3. Znanje jezika na kojem će se obavljati praksa;
4. Studenti kojima je ovo prva mobilnost u okviru programa Erasmus+ imaju prioritet.

Izbor kandidata za mobilnost provodi se od strane Povjerenstva za odabir kandidata, a k**onačni rezultati Natječaja i odluka o prihvaćenim kandidatima** objavit će se na mrežnim stranicama Veleučilišta u Rijeci ([www.veleri.hr](http://www.veleri.hr), pod kategorijom Erasmus).

Svi kandidati bit će obaviješteni o rezultatima Natječaja i e-poštom.

Prijavom na Natječaj kandidati potvrđuju da su upoznati da Veleučilište u Rijeci kao voditelj obrade osobnih podataka obrađuje njihove osobne podatke iz prijave isključivo u svrhu provedbe predmetnog Natječaja i izvršenja ugovora, što uključuje i objavu njihovih imena i prezimena na popisu izabranih/odbijenih kandidata ili na listi čekanja, odnosno objavu institucije na kojoj će realizirati mobilnost. Nadalje, kandidati su upoznati da se njihovi osobni podaci neće obrađivati na način koji nije u skladu s navedenom svrhom i pozitivnim propisima europskog i nacionalnog prava.

**J - OBVEZE NAKON IZBORA KANDIDATA**

Izabrani kandidati dužni su se prije odlaska na i po povratku s mobilnosti u svrhu obavljanja stručne prakse pridržavati propisane procedure (o kojoj će biti obaviješteni), te Veleučilištu u Rijeci dostaviti potrebnu dokumentaciju.

**K - OSTALO**

Detaljne informacije o Erasmus+ programu mogu se pronaći na mrežnim stranicama Agencije za mobilnost i programe EU ([www.mobilnost.hr](http://www.mobilnost.hr)) ili u rubrici Erasmus+ na mrežnim stranicama Veleučilišta u Rijeci ([www.veleri.hr](http://www.veleri.hr)).

**L - KONTAKT OSOBE ZA DODATNE UPITE**

Mr.sc. Maja Gligora Marković, prodekanica za međunarodnu suradnju

tel. 051 321 309, [mobility@veleri.hr](mailto:mobility@veleri.hr).